Република Србија

ОСНОВНА ШКОЛА „КРАЉ ПЕТАР I“

Ниш, Војводе Путника бр. 1

Број: 467/64-2018- 04

Датум: 30. 03. 2018. године

На основу члана 99. став 1. тачка 1) члана 100. и 119. став 1. тачка 1) Закона о основама система образовања и васпитања („Сл. Гласник РС“, број:88/2017- у даљем тексту:Закон), члана 36. став 1. тачка 1) члана 72. став 1. тачка 1) , члана 400 . став 4. и члана 431. Статута школе број 135/60-2018-04 од 25. 01. 2018. године , Школски одбор Основне школе „Краљ Петар I“ у Нишу на седници одржаној 30. 03. 2018. године

**ПРАВИЛНИК О ПОХВАЛАМА, НАГРАДАМА И ИЗБОРУ**

**УЧЕНИКА ГЕНЕРАЦИЈЕ И СПОРТИСТЕ ГЕНЕРАЦИЈЕ**

Овим Правилником уређују се услови и начин за додељивање похвала и награда, као и за избор ученика генереације и спортисте генерације.

У току школовања ученику се додељује диплома или награда за изузетан општи успех, односно диплома за изузетан успех из појединих наставних предмета и изузетног постигнућа у било којој области рада школе.

Врсте деиплома, односно награда и ближе услове за њихово додељивање прописује министар.

**I ОПШТЕ ОДРЕДБЕ**

Члан 1.

У циљу подстицања ученика за постизање бољих резултата у образовно-васпитном раду и слободним активностима ОШ „Краљ Петар I" у Нишу (у даљем тексту: Школа) похваљује и награђује ученике који постижу изузетне резултате у:

- реализацицји и примени наставног програма;

- успешном репрезентовању Школе на такмичењима и смотрама;

- организацији друштено-корисних, хуманитарних и слободних активности;

- другим облицима рада дефинисаним Програмом рада Школе;

Похвале и награде додељују надлежни органи Школе на основу одредаба овог Правилника а у складу са Законом о основном образовању и васпитању.

Члан 2.

Овим Правилникoм се утврђује:

1. Врста похвала и награда;

2. Поступак додељивања похвала и награда.

Члан 3.

У циљу подстицања ученика за постизање бољих резултата у образовно-васпитном раду и слободним активностима, Школа додељује похвале и наградеза:

- појединце,

- групу ученика,

- одељење,

- ученичке секције.

**II ПОХВАЛЕ**

Члан 4.

Ученицима који се истичу својим радом и понашањем, ученицима који се истичу савлађивањем појединих наставних области, као и ученицима који постижу изузетне резултате , додељују се похвале.

**Похвале предлаже** одељењско веће и директор школе, а утврђује Наставничко веће.

**Похвале се додељују:**

- одличним ученицима за успешно савладавање наставног плана и програма;

- Директор Школе похваљује ученике , одељењске заједнице, школске организације на основу постигнућа у школским акцијама, такмичењима и другим активностима у току школске године.

**III НАГРАДЕ**

Члан 5.

Награде се додељују ученицима на основу резултата на такмичењима (I,II,III место) општинског, окружног, државног и међународног нивоа, а смотре окружног, државног и међународног нивоа.

О предлогу за додељивање награда изјашњава се Наставничко веће.

**IV ДОДЕЛА НАГРАДА**

Члан 6.

Награде ученицима могу доделити:

- Наставничко веће,

- Директор Школе,

- Спонзори и донатори школе (установе, предузећа, удружења и појединци) на основу критеријума који пропишу својим актом.

Члан 7.

Ученици могу бити награђени:

- дипломама,

- књигама, спортским реквизитима и другом опремом,

- путовањима, ексурзијама, излетима, наменским посетама,

- летњим и зимским школама и камповима.

Члан 8.

Одељења која тромесечно имају најбољи успех по разредима биће награђена организованом прославом у Ђачком клубу.

Члан 9.

Награде се ученицима додељују јавно, приликом прославе Дана школе (2. јуна), школске славе Св. Саве (27. јануара) или на завршној школској свечаности (28. јуна).

Члан 10.

Школа води евиденцију о похвалама и наградама ученика.

**УЧЕНИК ГЕНЕРАЦИЈЕ**

Члан 11.

Наставничко веће , на основу остварених резултата током осмогодишњег школовања, проглашава најуспешнијег ученика генерације.

Члан 12.

Избор ученика генерације врши се на предлог одељенског већа и Ученичког парламента.

Избор се врши на основу броја бодова.

Члан 13.

Одељенско веће има право да предложи више кандидата, а право предлагања имају наставници који им предају.

Уколико има више предлога од стране одељенског већа, тада се приступа гласању.

Кандидат са највећим бројем гласова добија **10 (десет)** бодова, други по броју гласова добија **8 (осам)** бодова , трећи **6 (шест)** бодова, четврти **4 (четири)** бода, а пети и остали по **2 (два)** бода.

Право гласа имају сви наставници који предају 8. разреду.

Члан 14.

Ученички парламент, такође може да предложи више кандидата.

У случају више кандидата приступа се гласању.

Кандидат са највећим бројем гласова добија **5(пет)**  бодова, кандидат који је други по броју бодова добија **4 (четири)** бода, кандидат који је трећи по броју бодова добија **3 (три)** бода, кандидат који је четврти по броју бодова добија **2 (два)** бода, а пети кандидат и остали добијају по **1 (један)** бод.

Члан 15.

Број бодова на основу успеха и остварених резултата на такмичењима и смотрама организованих од стране Министарсва просвете, науке и технолошког развоја, од 5. до 8. разреда, одређиваће се на следећи начин:

Кандидат за ученика генерације остварио је ***примерно владање*** током школовања.

1. **Општи успех у петом, шестом, седмом и осмом разреду**

(број бодова једнак је збиру средњих оцена у поменутим разредима);

1. **Диплома „Вук Караџић*“*** – 10 (десет) бодова;

**Резултати на такмичењима и смотрама бодују се на следећи начин:**

1. **Освојено једно од прва три места на општинском такмичењу и смотри:**

**-** прво место - 1,5 (један и по) бод по разреду и такмичењу;

- друго место - 1 (један) бод по разреду и такмичењу;

- треће место - 0,5 (половина) бода по разреду и такмичењу.

1. **Освојено једно од прва три места на окружном такмичењу и смотри:**

- прво место – 3 (три) бода по разреду и такмичењу;

- друго место – 2 (два ) бода по разреду и такмичењу;

- треће место – 1 (један) бод по разреду и такмичењу.

1. **Остварено право учешћа на државном такмичењу:**

- 3 (три) бодова по разреду и такмичењу

1. **Освојено једно од прва три места на државном такмичењу и смотри:**

- прво – 6 (шест) бодова по разреду и такмичењу;

- друго – 5 (пет) бодова по разреду и такмичењу;

- треће – 4 (четири)бода по разреду и такмичењу.

1. **Остварено право учешћа на међународном такмичењу и смотри:**

- 5 (пет) бодова по разреду и такмичењу.

1. **Освојено једно од прва три места на међународном такмичењу и смотри:**

- прво место – 10 (десет) бодова по разреду и такмичењу;

- друго место - 9 (девет) бодова по разреду и такмичењу;

- треће место – 8 (осам) бодова по разреду и такмичењу.

**Екипна такмичења се бодују на следећи начин:**

1. **Окружно (градско) такмичење и смотра:**

- прво место - 1,5 ( један и по) бод по разреду и такмичењу;

- друго место - 1 (један) бод по разреду и такмичењу;

- треће место - 0,5 (половина) бода по разреду и такмичењу.

1. **Државно такмичење и смотра:**

- прво место - 4 (четири) бода по разреду и такмичењу;

- друго место - 3 (три) бода по разреду и такмичењу;

- треће место - 2 (два) бода по разреду и такмичењу.

**Уколико окружно (градско), државно, међународно такмичење или смотра нема пре тога квалификациони део, бодује се са 1/2 бодова предвиђених за тај ниво такмичења.**

**СПОРТИСТА ГЕНЕРАЦИЈЕ**

Члан 16.

Наставничко веће , на основу остварених резултата током осмогодишњег школовања, проглашава најуспешнијег спортисту генерације.

Члан 17.

Избор спортисте генерације врши се на предлог одељенског већа и Ученичког парламента.

Избор се врши на основу броја бодова.

Члан 18.

Одељенско веће има право да предложи више кандидата, а право предлагања имају наставници који им предају.

Члан 19.

Ученички парламент, такође може да предложи више кандидата.

Члан 20.

Кандидат за спортисту генерације остварио је ***примерно владање*** током школовања и ***оцену одличан (5)*** из предмета Физичко васпитање и Изабрани спорт.

Број бодова на основу успеха и остварених резултата на такмичењима и смотрама организованих од стране МПНиТР и такмичења које подржава МПНиТР током школовања, одређиваће се на следећи начин:

1. За успех на *општинском* такмичењу ученику припада:

* за освојено прво место – 3 бода,
* за освојено друго место – 2 бода,
* за освојено треће место – 1 бод.

1. За успех на *градском* такмичењу ученику припада:

* за освојено прво место – 6 бодова,
* за освојено друго место – 5бодова,
* за освојено треће место – 4 бода.

1. За успех на *окружном* такмичењу ученику припада:

* за освојено прво место – 9бодова,
* за освојено друго место – 8бодова,
* за освојено треће место – 7бодова.

1. За успех на *републичком* такмичењу ученику припада:

* за освојено прво место – 12бодова,
* за освојено друго место – 11бодова,
* за освојено треће место – 10бодова.

1. За успех на такмичењу *међунаредног ранга* ученику припада:

* за освојено прво место – 25 бодова,
* за освојено друго место – 20 бодова,
* за освојено треће место – 15 бодова

У случају да је резултат ученика постигнут у пару или тимским радом, односно *екипно*, ученицима који су учествовали у постизању резултата признаје се 50% од бодова утврђених у члану 15. овог Правилника.

1. Репрезентативац у својој категорији – 20 бодова.

Члан 21.

Уколико два или више ученика имају једнак укупан број бодова предност у избору за *ученика генерације* има онај ученик који је остварио већи број бодова по основу такмичења.

Члан 22.

У случају да два или више ученика има једнак број бодова и по основу претходног члана, Наставничко веће може прогласити два *ученика* генерације.

Члан 23.

У случају да два или више ученика има једнак број бодова, Наставничко веће може прогласити два или више ученика за *спортисту*генерације.

Члан 24.

Поступак за Измену и допуну овог Правилника може покренути најмање пет наставника , Стручни активи, Одељенска већа, Наставничко веће, директор школе и Ученички парламент.

Члан 25.

Даном ступања на снагу Правилника о похвалма , наградама и избору ученика генерације и спортисте генерације број: 610-467/64-2018- 04 од 30. 03. 2018. године престаје да важи Правилник о похвалама, наградама и избору ученика генерације број: 04/ 1628 од 23. 6. 2014. године.

Члан 26.

Правилник ступа на снагу осмог дана од дана објављивања на огласној табли школе.

председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Невена Станишић

Правилник је заведен под деловодним бројем: 610-467/64-2018- 04 од 30. 03. године, објављен на огласној табли Школе дана 30. 03. 2018. године, а ступио је на снагу дана 07. 03. 2018. године.

секретар Школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Лидија Цветковић